ซารีนาวาซิลีซา เมเลนเตเยวา

ซารีนาวาซิลีซา เมเลนเตเยวา ( ) (สิ้นพระชนม์ 1579) เป็นมเหสีองค์ที่ 6 ในซาร์อีวานที่ 4 แห่งรัสเซีย เรื่องราวของพระนางส่วนมากมักเป็นตำนานมุขปาฏะที่เล่าสืบต่อกันมา พระนางอภิเษกสมรสกับซาร์อีวาน (โดยไม่ได้รับอนุญาตจากทางศาสนจักร) ในปี ค.ศ. 1575 บ้างก็ระบุว่านางเป็นเพียงพระสนม นักวิชาการสมัยปัจจุบันถือว่า นางไม่มีตัวตนอยู่จริง เป็นเพียงตำนานพื้นบ้านช่วงศตวรรษที่ 19 เท่านั้นСперанский М. Н. Русские подделки рукописей в начале XIX в. — ПИ, 1956, т. V, с. 100Йена, Детлеф. Русские царицы (1547—1918). М., 2008. С. 43Скрынников Р. Г. Иван Грозный. М., 2007
พระชนม์ชีพ
ตำนานพื้นบ้านของรัส่เซียกล่าวถึงชีวพระวัตินางไว้ว่า แต่เดิมนางเป็นภรรยาม่ายของขุนนางชั้น ดเยก (dyak) นามว่า มาเลนเทียฟ อิวานอฟ (Melentiy Ivanov) ผู้ซึ่งเคยออกรบในสงครามลิโวเนียน (Livonian War) มาก่อน พระเจ้าซาร์อีวานที่ 4 ได้ยินถึงกิตติศัพท์ความงามและอุปนิสัยที่อ่อนหวาน จึงมีพระราชประสงค์ให้นางเข้าถวายตัวและอภิเษกสมรสกันในที่สุด แต่หลังจากทรงอภิเษกไม่กี่เดือน พระเจ้าซาร์อีวาน ก็ทรงพบว่าพระนางลักลอบมีความสัมพันธ์กับเจ้าชายนามว่า เดฟเลเตฟ (Devletev) ซาร์อีวานจึงจับเจ้าชายเดฟเลเตฟไปประหารด้วยวิธีเสียบประจาน และยังบังคับให้พระนางนั้งชมการประหารด้วยกัน และลงเอยด้วยการส่งตัวนางเองไปกักไว้ในเขตพรตตลอดชีวิต ในบรรดามเหสีทั้ง 8 พระองค์ของพระเจ้าซาร์อีวานที่ 4 มีเพียง ซารีนามารีเยีย โดลโกลรูโคลย่า และ ซารีน่าวาซิลีซา เมเลนเตเยวา เท่านั้นที่ไม่มีการกล่าวถึงในเอกสารร่วมสมัยСергей Нечаев. Иван Грозный. Жены и наложницы "Синей Бороды"

  อ้างอิง 

แหล่งข้อมูล
 Troyat, Henri Ivan le Terrible. Flammarion, Paris, 1982
 de Madariaga, Isabel Ivan the Terrible. Giulio Einaudi editore, 2005

หมวดหมู่:ซารีนาแห่งรัสเซีย

หมวดหมู่:ราชวงศ์รูลิค
หมวดหมู่:บุคคลที่ยังไม่ทราบปีที่เกิด